
Astudiaeth achos archwiliadol yn deillio o ymarfer (sylwi) ac a ymchwiliwyd ymhellach trwy offer ymchwil a nodwyd. Daw’r aseiniad i ben drwy nodi ymyrraeth y gellir ei dreialu drwy gydol y Profiad Addysgu Proffesiynol a chael tystiolaeth ohono drwy fyfyrio yn y Safonau Dysgu Proffesiynol

	Defnyddio mwy o ffynonellau academaidd er mwyn cryfhau eich sgiliau dadansoddi beirniadol (e.e. erthyglau academaidd; adroddiadau blaenllaw yn y maes dan sylw)
	Gweithiwyd ar hyn trwy sicrhau fy mod yn cyflawni gwaith ymchwil mwy trylwyr cyn defnyddio ffynhonnellau. Roedd hyn felly yn sicrhau fod y gwaith ymchwil o fewn yr aseiniad yn berthnasol ar gyfer yr hyn a dradodwyd yn yr adran penodol.
	Gwelir hyn ar dudalen 2 pan yn sôn am waith Llywodraeth Cymru.

	Gwneud mwy o ddefnydd o'r cynnwys yn yr Atodiad (e.e. trawsgrifiadau) wrth drafod a dadansoddi'r data)..
	Er nid oes atodiadau o fewn yr aseiniad yma, gwelir fy mod yn cyfeirio yn aml at y proffil un tudalen a’r cynllun datblygu er mwyn sicrhau fod y trafodaethau yn berthnasol at y gwaith.
	Gwelir hyn trwy gydol yr aseiniad pan yn trafod elfennau penodol o’r gwaith ymchwil yn yr aseiniad.

	
	
	









Sut y gall tasgau aralleirio helpu dysgwyr blwyddyn 6 i wella ei sgiliau ysgrifennu o bersbectif disgyblion ac athrawon?

Cyflwyniad
O fewn yr aseiniad yma, byddaf yn cyfeirio at elfen bwysig o fewn ieithoedd, llythrennedd a chyfathrebu yr ydwyf am ymholi ac ymchwilio ymhellach iddo sef aralleirio. Wrth gynllunio ar gyfer y gwaith ymchwil, roedd aralleirio - sef elfen o gyfryngu yn ôl Canllawiau Cwricwlwm i Gymru (2020) - yn elfen sydd yn cael ei bwysleisio wrth edrych ar ddatblygiad ieithoedd, llythrennedd a chyfathrebu disgyblion ar draws y cwricwlwm (Llywodraeth Cymru, 2020). Pwrpas yr aseiniad yma felly yw ymchwilio i lefelau a gallu disgyblion penodol o fewn yr ysgol ymchwilio ac yna cynnig syniadau o sut allaf ddatblygu sgiliau aralleirio’r disgyblion yma pan fyddaf allan ar fy nghyfnod profiad addysgu proffesiynol yn yr ysgol.
Cynhaliwyd y gwaith ymchwil yma yn ysgol wledig gyda disgyblion o feithrin yr holl ffordd i fynnu tuag at un deg chwech. Mae yna dros chwe chant o ddisgyblion yn y cynradd gyda nifer tebyg yn yr uwchradd. Wrth edrych ar ddatblygiad ieithyddol disgyblion yn yr ysgol, dywedir fod 90% o ddisgyblion yn dod o gartrefi di-gymraeg. Wrth gyfeirio at y cwestiwn ymchwil yn benodol, disgyblion o ddosbarth blwyddyn chwech bydd yn cymryd rhan yn y gwaith ymchwil yn ogystal â chasglu barn athrawon blwyddyn chwech ar draws yr ysgol am y materion penodol sydd yn ymwneud ag aralleirio.

Adolygiad Llenyddiaeth
Chwarae Ieithoedd, Llythrennedd a Chyfathrebu rôl hanfodol iawn o fewn sefydliad y cwricwlwm presennol yng Nghymru. Cyfeiria Llywodraeth Cymru (2020) ymhellach at bwysigrwydd o’r maes dysgu a phrofiad Ieithoedd, Llythrennedd a Chyfathrebu yng nghwricwlwm i Gymru. Dywedir fod angen i ysgolion sicrhau fod dysgwyr yn derbyn llu o gyfleodd o ran Ieithoedd, Llythrennedd a Chyfathrebu gan sicrhau fod y ddarpariaeth iaith yn gryf (Hwb Cymru, 2020). Dengys hyn i ni felly fod angen lluoedd o weithgareddau er mwyn datblygu disgyblion yn ieithyddol.
	Wrth gyfeirio at yr aseiniad yma yn benodol er hyn, yr ydwyf wedi dewis penodi aralleirio fel man i ymchwilio ymhellach iddi o ran gallu ieithoedd, llythrennedd a chyfathrebu’r disgyblion o fewn y gwaith ymchwil. Daw’r ferf aralleirio yn wreiddiol o’r gair aralleiriaf. Cyfeiria Geiriadur Prifysgol Cymru (2022) at ddiffiniad aralleiriaf trwy ddweud fod aralleiriaf yn ffordd o, “Mynegi ystyr (testun) mewn geiriau gwahanol, yn enw, i sicrhau eglurder” (Geiriadur Prifysgol Cymru, 2022). Wrth gyfeirio felly at y diffiniad yma, mae’n amlwg i weld fod y sgil o aralleirio yn holl bwysig i ddisgyblion ar gyfer bywyd tu allan i’r dosbarth pan maent wedi newid i ddysgwyr y dyfodol.
	Cyfeiria İlter ymhellach at y defnydd o aralleirio o fewn addysg gynradd. Edrychir ar yr effaith cadarnhaol a ga aralleirio ar elfen benodol o ddatblygiad plentyn yn wybyddol sef y gallu i ddarllen yn effeithiol. Dywedir o fewn y gwaith ymchwil fod disgyblion yn gallu adalw gwybodaeth y maent wedi darllen am lawer yn hawddach ar ôl ymarfer ar ei sgiliau aralleirio o fewn y cyfnod ymchwil (İlter, 2017). Dengys hyn i ni felly fod aralleirio yn helpu datblygu sgiliau darllen disgyblion o fewn y dosbarth gan ei fod yn darparu system rhwydd i’r disgyblion o ffordd i allu adalw gwybodaeth y maent wedi darllen.
	Cytuna Bowman (2019) gyda’r gwaith ymchwil a gynhaliwyd gan İlter (2017) wrth iddi gyfeirio at y buddiannau a welwyd o fewn datblygiad disgyblion yn wybyddol wrth gyflawni gweithgareddau aralleirio yn y dosbarth. Yn ogystal â sgiliau darllen yn datblygu, cyfeiria at y ffaith fod gweithgareddau aralleirio yn datblygu sgiliau llythrennedd disgyblion ar draws y cwricwlwm (Bowman, 2019). Gwelir cysylltiad cryf felly rhwng gwaith Bowman (2019) â’r cwricwlwm newydd i Gymru  gan Lywodraeth Cymru (2020) a gyfeiriwyd ato ynghynt gan fod y ddau yn cyfeirio at y ffaith fod aralleirio yn bwysig er mwyn datblygu sgiliau o fewn y maes dysgu a phrofiad Ieithoedd, Llythrennedd a Chyfathrebu.

Dyluniad Ymchwil
Ar gyfer yr aseiniad yma, cyflawnwyd ymchwil astudiaeth achos er mwyn dod o hyd i wybodaeth ddyfnach am sgiliau aralleirio disgyblion ar effaith a ga hyn ar y maes dysgu a phrofiad Ieithoedd, Llythrennedd a Chyfathrebu. Cyfeiria Flyvbjerg (2011) at y defnydd o astudiaethau achos mewn gwaith ymchwil. Er iddo gyfeirio at lawer o ddiffiniadau yn ymwneud ag astudiaethau achos, yr un cytunaf gyda’n fwyaf yw’r diffiniad gan Merriam-Webster sef “An intensive analysis of an individual unit (as a person or community) stressing developmental factors in relation to environment” (Flyvbjerg, 2011, tud. 301). Credir fod y diffiniad yma yn gyfredol gywir oherwydd ei fod yn cyfleu mae casglu data yn unig yw pwrpas arsylwad archwiliadol heb geisio gweithredu ar y broblem. Pwrpas felly'r gwaith ymchwil yma yw felly i ddod o hyd i wybodaeth ddyfnach am allu aralleirio disgyblion blwyddyn chwech.
	Cyfeiria Heale a Twycross (2018) at gryfderau a gwendidau defnyddio astudiaeth achos fel dull o gyflawni ymchwil. Un pwynt o gryfder a godir yw bod astudiaethau achos yn galluogi ymchwilwyr yw ei fod yn darparu cyfle i’r ymchwilwyr i gyflawni gwaith ymchwil dwys mewn i fater penodol (Heale a Twycross, 2018). Gwelir hyn yn wir o fewn fy ngwaith ymchwil i. Er fy mod yn edrych ar iaith, llythrennedd a chyfathrebu fel maes dysgu a phrofiad, dewiswyd i ganolbwyntio ar effaith sgiliau aralleirio ar y maes dysgu a phrofiad penodol yma. Er hyn, wrth edrych ar yr elfennau negyddol o gyflawni ymchwil astudiaeth achos yw ei fod yn rhwydd colli ffocws ar brif bwrpas y gwaith ymchwil (Heale a Twycross, 2018). Wrth gyflawni’r gwaith ymchwil yma felly, bydd yn rhaid i mi sicrhau fod yr holl wybodaeth a gasglwyd o drafodwyd yn berthnasol ac yn bwrpasol ar gyfer yr aseiniad ymchwil. Yn ogystal â hyn, bydd yn rhaid i mi sicrhau fod y gwaith ymchwil i gefnogi fy nghanfyddiadau yn bwrpasol ar gyfer y casgliadau a chanfuwyd yn yr ymchwil.

Moeseg
Wrth gyflawni unrhyw waith ymchwil, mae’n holl bwysig fod moeseg yn cael ei hystyried cyn cyflawni’r gwaith ymchwil. Cyn dechrau’r gwaith ymchwil, cyflawnwyd ffurflen moeseg - gwelwyd yn atodiad rhif 1 - sydd yn rhoi caniatâd i mi gyflawni’r gwaith ymchwil. Cymeradwyid y ffurflen moeseg yma gan ddarlithwyr yn y brifysgol sydd yn sicrhau fod y gwaith ymchwil yn berthnasol ac yn foesegol. Yn ogystal a hyn, defnyddiwyd ffurflen caniatad i sicrhau fod y rhieni / gwarchodwyr yn hapus i’r disgyblion cymryd rhan yn y gwaith ymchwil. Gwelir hyn yn atodiad dau.
Cyfeiria Resnik (2020) at bwysigrwydd moeseg wrth gyflawni gwaith ymchwil. Yr elfen gyntaf a gyfeirir at wrth gyflwyno moeseg yw bod rhaid sicrhau fod y cyfranogwyr yn deall beth maent yn ei gyflawni o fewn yr ymchwil (Resnik, 2020). O fewn hyn, mae’n rhaid sicrhau fod y cyfranogwyr yn deall beth maent yn ateb, pam maent yn cyfrannu yn ogystal â beth fydd yn digwydd gyda’r wybodaeth maent yn darparu. Os nad ydy’r cyfranogwyr yn derbyn y wybodaeth yma o flaen llaw yn ogystal ag ar y dydd, nid yw’r ymchwil yn cael ei gyflawni mewn modd moesegol cywir. Er mwyn sicrhau fod y cyfranogwyr o fewn y gwaith ymchwil yn deall beth y maent yn eu cyflawni, byddaf yn danfon llythyr caniatâd i rieni / gwarchodwyr y cyfranogwyr. Bydd y llythyr yma yn esbonio pwrpas y gwaith ymchwil yn ogystal â’r hyn rwyf yn fwriadau defnyddio’r canfyddiadau at sef yr aseiniad academaidd yma. Bydd angen i’r rhieni / gwarchodwyr y cyfranogwyr i lofnodi’r ffurflen ganiatâd yn ogystal â dewis yr hyn maent am adael eu plentyn i gyfrannu ynddo. Yn ogystal â hyn, byddaf yn sicrhau fod y cyfranogwyr yn cael esboniad clir cyn dechrau unrhyw waith ymchwil yn ogystal â gofyn am eu cydsyniad gwirfoddol.
	Cyfeiria Resnik (2020) ymhellach at elfennau holl bwysig wrth drafod moeseg o fewn gwaith ymchwil. Dywedir fod cyfrinachedd y data yn holl bwysig. Cytuna Ethicist (2015) gyda barn Resnik. Cyfeirir at ddiffiniad o gyfrinachedd o fewn gwaith ymchwil trwy ddweud fod cyfrinachedd yn sicrhau fod data sydd wedi ei gasglu yn cadw’n ddiogel a dim ond pobl benodol sydd yn gallu derbyn mynediad i’r wybodaeth sensitif yma. Er mwyn sicrhau fod fy ngwaith ymchwil yn taro’r elfen cyfrinachedd, byddaf yn sicrhau fy mod yn storio’r wybodaeth ar fy nghyfrif OneDrive a dderbyniwyd gan y brifysgol. O fewn y cyfrif OneDrive, mae yna system ddilysu dwy ffactor sydd yn sicrhau fod y wybodaeth wedi ei storio’r ddiogel iawn. Hefyd, byddaf yn sicrhau fy mod yn defnyddio’r wybodaeth ar gyfer cynnwys a phwrpas yr aseiniad yma yn unig a ni fyddaf yn ei ddefnyddio mewn unrhyw ffordd tu allan i bwrpas y Brifysgol. Yn olaf, ar ôl derbyn marc ar gyfer yr aseiniad yma, byddaf yn dileu’r holl wybodaeth a gasglwyd gan na fydd pwrpas allanol i’r wybodaeth ar ôl cyflwyno, cyflawni a llwyddo o fewn yr aseiniad.

Dulliau Ymchwil
Er mwyn casglu’r data mwyaf dibynadwy, bydd angen defnyddio llawer o wahanol dechnegau casglu data. Un fath o gasglu data bydd y gwaith ymchwil yn ei ddefnyddio bydd arsylwadau. Cyfeiria McLeod (2015) ymhellach at arsylwadau o fewn y byd ymchwilio. Dywedir fod yna tair math o arsylwi sef, “Controlled Observation”, “Naturalistic Observation”, a “Participant Observation” (McLeod, 2015). O fewn y dasg ymchwil yma, byddaf yn defnydido “Naturalistic Observation” gan ei fod yn darparu cyfle i mi arsylwi ar ddisgyblion yn cyflawni gweithgareddau aralleirio. Ni fyddaf fel cyfranogwr yn cymryd rhan o fewn y dasg sydd yn cael ei arsylwi ond yn hytrach byddaf yn eistedd yn ôl i arsylwi ar ymateb disgyblion i’r dasg benodol yn ymwneud ag aralleirio. Cyfeiria Simpson a Tuson (2003) at y defnydd o arsylwadau o fewn y byd ymchwil. Wrth gyfeirio at y wahanol fathau o arsylwadau a gyflenwyd ganddynt, credir mai arsywlad, “Observing by ‘being there’” yw pwrpas yr arsylwad ar gyfer yr aseiniad yma (Simpson a Tuson, 2003). Credir hyn oherwydd ei fod yn rhoi cyfle i’r arsylwr i weld digwyddiadau heb fod yn rhan o’r gweithgaredd ymchwil. Yn ogystal â hyn, cyfeirir fod angen sicrhau fod yr arsylwad yn berthnasol ar gyfer y dasg ymchwil penodol (Simpson a Tuson, 2003). Credir fod yr arsylwi yn holl bwysig ar gyfer y gwaith ymchwil yma oherwydd ei fod yn rhoi cyfle i mi fel yr ymchwilydd i arsylwi ar sut mae disgyblion yn dysgu am sgiliau aralleirio er mwyn deall beth yw lefelau penodol y disgyblion  cyn cyflawni holiadur neu gyfweliad gyda’r disgyblion.
	Dull ymchwil arall y byddaf yn ei ddefnyddio o fewn y gwaith ymchwil bydd holiaduron. Bydd yr holiaduron yma yn cael ei ddosbarthu i’r disgyblion o fewn y dosbarth yn ogystal ag i athrawon blwyddyn 6 o fewn yr ysgol. Bydd yr holiadur disgyblion yn canolbwyntio ar eu teimladau wrth gyflawni unrhyw waith aralleirio ar lawr y dosbarth yn ogystal ag unrhyw brofiadau arall y maent wedi derbyn wrth ddefnyddio aralleirio mewn tasgau allan i’r gwersi penodol. Trwy wneud hyn, byddaf yn derbyn trawstoriad o syniadau sydd gan ddisgyblion am aralleirio ar hyn y maent yn gweld sydd yn gweithio’n effeithiol wrth gyflawni tasgau sydd angen aralleirio. Yn gymharol, bydd holiadur yr athrawon yn canolbwyntio ar ei barn nhw o effeithiolrwydd dysgu sgiliau aralleirio i ddisgyblion yn ogystal ar dechnegau addysgu y maent yn ei ddefnyddio. Cyfeiria Business Research Methodology (dim dyddiad A). Wrth gyfeirio at y wahanol ffyrdd o gyflawni holiadur mewn gwaith ymchwil, ar gyfer yr ymchwil yma byddaf yn defnyddio “Computer questionnaire” (Business Research Methodology, dim dyddiad A). Credir bydd hyn yn effeithiol gan ei fod yn darparu cyfle i gadw’r wybodaeth mewn modd diogel ac yn rhwydd newid y data mewn i raffiau ar gyfer analyddio’r data (Business Research Methodology, dim dyddiad A).
	Yn olaf, er mwyn casglu fwy o ddata ar gyfer fy astudiaeth achos, byddaf yn cyflawni cyfweliad gyda’r athrawes dosbarth. Cyfeiria Gillham (2001) at gyfweliadau wrth gyflawni gwaith ymchwil. Dywedir fod cyfweliadau yn darparu cyfleodd i’r ymchwilydd ofyn cwestiynau penodol i bobl a derbyn atebion ar gyfer pwrpas penodol. O fewn yr astudiaeth achos yma felly, byddaf yn defnyddio cyfweliadau er mwyn dod o hyd i brofiadau dysgwyr blwyddyn chwech o ddefnyddio aralleirio fel techneg darllen ac ysgrifennu yn y dosbarth yn ogystal â’r effaith y mae’r defnydd o’r sgil yma yn cael arnynt wrth gyflawni tasgau arall o fewn y dosbarth.

Dulliau Cyflwyno a Dadansoddi Data
Wrth gyflawni unrhyw waith ymchwil - yn enwedig wrth ganolbwyntio ar fater manwl fel pwrpas y gwaith ymchwil yma - mae’n rhaid sicrhau fod mesuriadau wedi rhoi yn ei lle er mwyn sicrhau fod y wybodaeth a gasglwyd yn ddibynadwy ac yn ddilys. Cyfeiria Thanasegran at y pwyntiau uchod (Thanasegran, 2009). Dywedir fod dibynadwyedd o fewn y gwaith ymchwil yn sicrhau fod y casgliadau yn dangos patrymau tebyg i’w gilydd. Bydd hyn yn ei dro yn rhesymu pan fy mod yn defnyddio’r data o fewn fy ngwaith ymchwil (Thanasegran, 2009). Wrth gasglu’r data ar gyfer y gwaith ymchwil yma felly, bydd rhaid edrych ar y patrymau sydd yn dod o’r atebion - enwedig wrth edrych ar ganlyniadau’r holiadur - er mwyn sicrhau fod yr un themâu yn dod o’r disgyblion o fewn y dosbarth. Er bod Business Research Methodology (dim dyddiad B) yn cyfeirio at ddibynadwyedd yn ymchwil o bersbectif busnes, credaf fod yr un theori yn gyfredol a pherthnasol ar gyfer ymchwil o fewn y dosbarth ar gyfer y gwaith ymchwil yma. Cytunir gyda Thanasegran wrth i’r wefan gyfeirio at fod dibynadwyedd yn sicrhau fod y canfyddiadau angen fod yn gyson o’i natur (Business Research Methodology, dim dyddiad B). Yn ogystal â hyn, dywedir fod angen sicrhau fod angen i’r amgylchedd ymchwil i fod yr un peth er mwyn derbyn canlyniadau cywir a cyson (Business Research Methodology, dim dyddiad B). Wrth edrych ar hyn o bersbectif y gwaith ymchwil yma, mae’n amlwg i weld fod hyn yn holl bwysig wrth arsylwi ar y gwersi aralleirio ar lawr y dosbarth. Os nad yw’r arsylwad yn digwydd mewn modd naturiol i’r dysgwyr, ni fydd y data a gasglwyd o’r gweithgaredd yn bortread gwir o allu’r disgyblion wrth gyflawni gweithgareddau aralleirio yn ogystal â phortread gwir o’r addysgu maent yn derbyn i weithio ar ei sgiliau aralleirio o fewn y dosbarth.
	Er mwyn cyflwyno’r data ar gyfer yr aseiniad yma, byddaf yn defnyddio graffiau yn bennaf. Cyfeiria ROM (dim dyddiad) at gryfderau a gwendidau defnyddio graffiau i arddangos data. Dywedir fod defnyddio graffiau yn ffordd o grynhoi llawer o ddata mewn i ffordd gyfredol i’w weld (ROM, dim dyddiad). Credir fod hyn yn fuddiol ar gyfer yr aseiniad yma oherwydd byddaf yn gallu dadansoddi’r wybodaeth a gasglwyd mewn ffordd effeithiol. Yn ogystal â hyn, byddaf yn defnyddio gwybodaeth ysgrifenedig fel nodiadau o’r cyfweliad i ddadansoddi’r data a gasglwyd. Bydd hyn yn sicrhau fy mod yn gallu creu portread clir o’r lefelau aralleirio a welwyd o fewn y dosbarth.

Canlyniadau
Gan fy mod wedi cyflawni llawer o wahanol ddulliau ymchwil ar gyfer yr aseiniad ymchwil yma, byddaf yn torri’r darn yma mewn i rannau gwahanol gan ganolbwyntio ar bob dull ymchwil yn benodol cyn dod i gasgliad ar y diwedd o’r wybodaeth yn gyfan gwbl.
Arsylwad – Atodiad 3
Yn gyntaf, byddaf yn dadansoddi’r canfyddiadau a gasglwyd o’r arsylwad. O fewn y grŵp yma, roedd yna chwe disgybl yn cyflawni tasgau aralleirio mewn grŵp ffocws dan arweiniad yr athrawes dosbarth. Roeddent yn ymarfer y sgil o aralleirio trwy aralleirio darn o bapur newydd lleol er mwyn casgli’r wybodaeth mewn i’w geiriau ei hunain. Roedd yna lefelau gwahanol o allu yn y grŵp o grŵp mwy abl a thalentog i ddisgyblion gydag anghenion dysgu ychwanegol. Roeddwn wedi dewis y disgyblion o fewn y grwpiau gwallau gwahanol ar hap er mwyn sicrhau fod fy sampl ymchwil yn sampl teg o fewn y dosbarth. Wrth gyflawni’r arsylwad, sicrhawyd nid oeddwn yn tarfu ar yr addysgu a dysgu er mwyn sicrhau fod y canfyddiadau yn ganfyddiadau cywir a gwir o allu pob disgybl o fewn y maes aralleirio yn ieithoedd, llythrennedd a chyfathrebu. Er mwyn sicrhau fod y dasg yn addas ar gyfer gallu pobl disgybl, addaswyd y dasg ar gyfer ei gallu unigol er mwyn sicrhau eu bod yn gallu cyflawni’r dasg. Cyfeiria Oshiro (2020) at bwysigrwydd gwahaniaethu’r gwaith a sicrhau fod yna sialens i’r disgyblion wrth gyflawni gweithgareddau. Dywedir, “We need to believe in the brilliance of youth rather than assume the worst” (Oshiro, 2020). Cytunaf gyda’r damcaniaeth yma gan fod hyn yn sicrhau fod disgyblion yn gallu herio eu hunain ac yn gallu datblygu’n academaidd. Roedd hyn nid ond yn helpu mi i weld y gwahaniaethu o fewn y dasg ar gyfer pob disgybl, ond hefyd roedd hyn yn darparu cyfle i’r pob disgybl derbyn her o fewn y dasg yn ôl ei gallu yr oeddent yn gallu cyflawni eu hunain. Y dasg felly oedd aralleirio darn o erthygl papur newydd yn son am y gêm pêl-droed oedd wedi digwydd dros y penwythnos gyda’r erthygl wedi ei wahaniaethu o ran darllen ar gyfer pob disgybl o fewn y grŵp arsylwi.
	Ar ôl dadansoddi’r data o’r arsylwad, mae yna un canfyddiad sydd yn sefyll allan. Wrth i’r disgyblion cyflawni’r dasg, roedd angen i’r athrawes dosbarth darparu llawer o arwain a help ar gyfer y disgyblion. Er bod y disgyblion yn deall pwrpas y dasg a’r proses o gyflwyniad y dasg ffocws, roedd dal angen i’r athrawes dosbarth bwydo llawer o wybodaeth iddynt ar hyd y daith er mwyn sicrhau fod y disgyblion yn cyflawni’r dasg. Wrth i’r athrawes dosbarth bwydo’r wybodaeth a’r dasg i’r disgyblion felly, roeddent yn colli allan ar y cyfle i ddatblygu’r sgiliau aralleirio yn annibynnol. Cyfeiria Williams (2003) at bwysigrwydd o sicrhau fod disgylbion yn derbyn cyfleodd i ddatblygu trwy gyflawni gwaith yn annibynnol. Cyfeirir at y ffaith fod disgyblion yn derbyn cyfleodd i ddatblygu sgiliau dysgu personol (Williams, 2003). Os mae’n rhaid i’r athrawes dosbarth felly bwydo’r wybodaeth i’r disgylbion, nid yw’r disgylbion yma yn derbyn y cyfleodd i ddysgu’n effeithiol. Y rheswm dros fwydo’r wybodaeth yn fwyaf oedd y diffyg adnoddau oedd ar gael ar gyfer y disgyblion yn ogystal â’r athrawes dosbarth i helpu’r disgyblion cyflawni’r gweithgareddau aralleirio. Os nad yw’r adnoddau perthnasol yn ei lle i helpu gyda’r aralleirio, mae’n anodd aralleirio yn annibynnol heb yr arweiniad yma gan yr athrawes dosbarth.
Holiadur – Atodiad 4
Cyflawnwyd holiadur ar gyfer y disgyblion yn ogystal â’r athrawon dosbarth o fewn yr un holiadur. Roedd yr holiadur yn gofyn am bersbectif gwahanol y ddau ochr gan ofyn am farn o ran sgiliau aralleirio dysgu / addysgu’r cyfrannwr yn ogystal â phethau sydd yn ei lle i helpu gyda’r broses o ddysgu / addysgu aralleirio.

Description automatically generated]	Gan edrych ar atebion y disgyblion, cytuna canfyddiadau’r arsylwad gyda’r canfyddiadau o fewn yr holiadur wrth i’r cyfranwyr i gyd cyfeirio at y ffaith fod ysgolion a gwersi iaith ddim yn canolbwyntio digon ar sgiliau a’r defnydd o aralleirio. Nid yw’r disgyblion a chyflawnwyd yr holiadur ar y cyfan yn teimlo’n hyderus o gwbwl wrth gyflawni unrhyw waith yn ymwneud ag aralleirio. Mae hyn yn cyd-fynd yn gryf gyda’r canfyddiad fod angen i’r athrawes dosbarth bwydo llawer o wybodaeth i’r disgyblion er mwyn helpu cyflawni’r dasg. Gan fod sgiliau aralleirio disgyblion yn wan ac maent yn teimlo eu bod ddim yn hyderus wrth gyflawni unrhyw waith aralleirio yn y dosbarth, colla’r disgyblion hyn allan a’r sgiliau hanfodol sydd yn dod gydag aralleirio o ran disgrifiadau dysgu Llywodraeth Cymru (2020) o ran ieithoedd, llythrennedd a chyfathrebu. 
Wrth edrych ar y graff hyn, mae’n amlwg i weld fod disgyblion yn gweld hi’n annodd I gyflawni unrhyw waith aralleirio yn y dosbarth. Mae ddau peth yn amlwg felly i weld fod angen gweithio ar sgiliau aralleirio disgyblion yn y dosbarth ohewrydd nid yiw’r disgyblion yn hyderus o gwbwl pan yn gweithio ar sgiliau aralleirio mewn unrhyw berpsectif. Cytuna Bowman (2019) gyda hyn wrth iddi gyfeirio at y sgiliau holl bwysig sydd yn cael ei ddatblygu wrth gyflawni unrhyw waith aralleirio. Dywedir, “But teaching effective paraphrasing is necessary because the use of paraphrasing facilitates imiportant literacy skills” fel darllen dros waith fwy nag unwaith, sgiliau cymryd nodiadau o ddarn darllen yn ogystal ag ehangu geirfa disgyblion (Bowman, 2019). Dengys hyn yn glir felly fod disgyblion yn colli allan a’r datblygiad holl bwysig gan nad ydynt yn hyderus nac yn deall sut mae cyflawni tasgau aralleirio.
	Wrth edrych ar atebion o bersbectif yr athrawon o fewn yr holiadur, mae’r cafnyddiadau eto yn cydfynd gyda’r canfyddiadau o’r arsylwad a’r cyfweliad. Dywedodd y ddwy athrawes blwyddyn chwech fod yna ddim digon o gymorth iddynt wrth addysgu’r sgil o aralleirio i’r disgyblion. Er bod nhw’n teimlo’n hyderus yn eu hunain wrth gyflawni unrhyw aralleirio yn eu bywyd o ddydd i ddydd, nid oeddent yn hyderus pan yr oedd hi’n dod i addysgu aralleirio i’r disgyblion o’i blaenau. Teimlwyd fod angen iddynt fwydo llawer o wybodaeth i’r disgylbion trwy gydol y broses yn hytrach na’r disgyblion yn cyflawni’r dasg yn annibynnol. Gwelwyd ar wefan TES (dim dyddiad) at rai adnoddau defnyddiol i’w ddefnyddio wrth aralleirio fel erthyglau ac yn y blaen. Er hyn, gwelir fod yr holl adnoddau yn Saesneg yn hytrach nag yn yr iaith Gymraeg. Gwelir felly pam fod athrawon yn poeni am addysgu aralleirio a’r nifer o adnoddau defnyddiol sydd ar gael i athrawon i helpu addysgu aralleirio. Wrth symud ymlaen felly, mae’n rhaid meddwl am ffyrdd i helpu addysgu aralleirio i ddisgyblion gan ei fod yn rhan hanfodol o sgiliau ieithoedd, llythrennedd a chyfathrebu yn y cwricwlwm i Gymru (Llywodraeth Cymru, 2020).
Cyfweliad Athro – Atodiad 5
Cyflawnwyd dau wahanol gyfweliad o fewn y broses ymchwilio er mwyn derbyn barn y ddwy athrawes dosbarth blwyddyn chwech ynglŷn ag aralleirio yn y dosbarth a’i sgiliau.
	Wrth ganolbwyntio ar y cyfweliad athro dosbarth - gwelir yn atodiad tri - roedd yna gwestiynau penodol yn edrych ar y defnydd o wersi aralleirio yn ei dosbarthiadau yn ogystal â gallu disgyblion wrth gyflawni tasgau aralleirio. Wrth ddadansoddi’r cafnyddiadau, dywedodd y ddwy athrawes dosbarth eu bod ddim yn darparu digon o gyfleodd i ddisgyblion i gyflawni tasgau aralleirio yn eu dosbarthiadau. Dywedir o fewn rhediad y dydd nid oeddent yn derbyn y cyfle i gyflawni gwersi aralleirio gyda’r holl ddisgyblion yn y dosbarth yn rheoliad er mwyn datlbygu’r sgiliau yma. Er bod yr athrawon yn deall fod aralleirio yn sgil hanfodol sydd angen i’r disgyblion gweithio ar o fewn gwersi, nid oeddent yn credu fod yr amser ganddynt o fewn y tymor i benodi amser penodol i weithgareddau aralleirio. Yn ôl Llywodraeth Cymru (2020), dywedir ei bod hi’n bwysig i ddarparu cyfle i weithio ar yr holl sgiliau ieithyddol ar draws y cwricwlwm. Felly, wrth edrych ar aralleirio, mae angen edrych ar hyn a dod o hyd i ffordd i wella ac integreiddio sgiliau aralleirio disgyblion o fewn y dosbarth er mwyn creu’r dysgwyr y dyfodol. Er fy mod yn deall fod bywyd ysgol yn gyflym iawn a ddim llawer o gyfle i addysgu popeth yn y cwricwlwm yn rheoliad o fewn wythnos ysgol, mae’n rhaid edrych ar ffyrdd i wella ar sgiliau aralleirio nid yn unig o fewn y maes dysgu a phrofiad ieithoedd, llythrennedd a chyfathrebu ond hefyd ar draws y meysydd dysgu a phrofiad eraill. Cyfeiria Historical Association (dim dyddiad) ymhellach at bwysigrwydd dysgu’n drawsgwricwlaidd. Dywedir fod gweithio’n drawsgwricwlaidd yn darparu cyfleodd i ddisgyblion, “creative way to develop children’s knowledge, skills and understanding...” (Historical Association, dim dyddiad). Dengys hyn i ni felly fod y sgil o aralleirio yn gallu cael ei ddatblygu trwy weithgareddau eraill yn hytrach na yn wers yn benodol tuag at y sgil.
Casgliad 
Wrth adfyfyrio ar y gwaith ymchwil, mae’n amlwg fod yna le i wella ar sgiliau aralleirio’r disgyblion a gymerodd rhan o fewn y gwaith ymchwil. Credir nad ydynt yn derbyn y cyfleodd sydd angen arnynt i weithio ar y sgil holl bwysig yma sydd angen i greu dysgwyr y dyfodol ar gyfer bywyd tu allan i’r dosbarth. Wrth gyfeirio at aralleirio yn ei gyfannol, os nad yw disgyblion yn derbyn y cyfleodd i weithio ar ei sgiliau aralleirio, maent yn colli cyfle hanfodol i ddatlbygu sgiliau arall sydd yn dod yn ynghlwm a sgiliau aralleirio sydd angen defnyddio mewn gweithgareddau ysgrifennu ar draws y cwricwlwm. Yn ogystal â hyn, gwelir fod adnoddau Cymraeg yn anodd ei ddod o hyd iddo ar gyfer tasgau aralleirio oherwydd y cyn lleied o adnoddau Cymraeg sydd allan yna i athrawon i’w ddefnyddio o fewn y dosbarth.

Argymhellion
Ar ôl dadansoddi’r data, mae’n amlwg i weld fod yna problem o fewn y canran o’r dosbarth wrth gyfeirio at sgiliau aralleirio yn iaith Gymraeg. Er mwyn gweithio ar y sgil yma er mwyn helpu’r disgyblion ddatblygu, penodwyd un gweithgaredd penodol. Syniad a dreialwyd yn ystod cyfnod fy ail brofiad dysgu proffessiynnol oedd hon a ni ddarganfuwyd unrhyw waith ymchwil am y dull addysgu yma cyn ei gyflwyno i’r dosbarth. Ond wrth edrych ar y canlyniadau o’r gweithgaredd yn ystod PAP dau, gwelwyd fod y llwyddiannau o ddefnyddio’r sgil yma wrth gyflawni tasgau aralleirio yn uchel iawn. Er hyn, cyfeiria Boston University (dim dyddiad) as system addysgu debyg sydd yn canolbwyntio ar sgiliau aralleirio disgyblion. Esbonnir fod angen i’r disgylbion dysgu sut mae ysgrifennu nodiadau allan o’r darn darllen ac yna ysgrifennu’r nodiadau allan mewn i frawddegau yn eiriau ei hunain (Boston University, dim dyddiad). Credaf fod hyn yn gallu’n gweithio’n effeithiol ond er hyn, ar gyfer fy null o addysgu i, mae’r syniad yma wedi ei addasu i sicrhau fod y gwaith wedi ei ysgrifennu yn ei geiriau ei hunain. Ar ôl ysgrifennu’r nodiadau ar fwrdd gwyn, nid yw’r disgyblion yn cael gweld y darn darllen eto ac yn gorfod rhoi’r darn yn ôl i’r athro. Sicrha hyn fod pob disgybl yn ysgrifennu’r aralleiriad yn ei geiriau ei hunain.
Clo
Credaf fydd yr aseiniad yma yn fy helpu wrth ddatblygu fel athro gan ei fod yn rhoi syniad i mi o beth yw sgiliau aralleirio disgyblion o fewn ysgolion yn ogystal â’r pethau sydd angen i mi dreialu er mwyn helpu datblygu’r sgiliau yma o fewn disgyblion. Bydd yr aseiniad ymchwil yma yn hefyd yn annog fi i ymchwilio ymhellach i unrhyw wendidau yr ydwyf yn gweld yn addysg fy nisgyblion yn y dyfodol er mwyn dod o hyd i ddatrysiad i helpu’r disgyblion yma ddatblygu yn ei addysg.

